cyanic-selkie/wikianc huggingface dataset:
Mörtnäs
Bebyggelsen er en blanding av fritidsboliger og permanent bebodde eneboliger. Innen gang- og sykkelavstand, i Grisslinge, er det blant annet restaurant og konditori. Mörtnäs er et område med stor grad av boligbygging. Blant forholdene som trekker folk, er båtplasser og bademuligheter i Grisslingeviken, samt fine turområder i umiddelbar nærhet.
På begynnelsen av 1800-tallet bredte Mörtnäs seg utover, i 1813-14 ble stod det klart flere nybygg, og stedet ble inndelt i Nedre og Öfre Mörtnäs. For å forhindre konflikter mellom de nyinnflyttede og de etablerte beboerne, ble det opprettet et byråd der tre representnanter fra hver del kom sammen en gang i måneden.
Palau de la Virreina
Palau de la Virreina (katalansk for Visedronningas palass) er en bygning i gata La Rambla i den katalanske byen Barcelona. Bygningen er i fransk barokk stil. Den ble bygd i 1770 og ble tegna av arkitekten Josep Ribes på oppdrag fra visekongen av Peru, Manuel Amat i Junyent. Han hadde blitt enkemann i Peru, og da han vendte tilbake til Barcelona bygde han Palau de la Virreina for å glede sin nye kone.
Bygningen er i dag hovedsete for Barcelonas byråds kulturavdeling, og brukes til kunstutstillinger.
Garnbåt
Garnbåt er en fiskebåt tilpasset garnfiske. Garn ble tatt i bruk i Lofotfisket omkring 1740 og den nye redskapen satte sitt preg på utviklingen av egnede båter. Garnbåtene på denne tiden hadde gjerne et mannskap på seks og var utstyrt med en rulle som gjorde det enklere å sette og trekke garnene.
Tessa Dahl
Chantal Sophia «Tessa» Dahl (født 11. april 1957 i England) er en britisk forfatter. Hun er datter av forfatteren Roald Dahl og skuespilleren Patricia Neal, og er moren til modellen og forfatteren Sophie Dahl.
Etter å ha forsøkt seg som skuespiller på 1970-tallet, ble Dahl etter hvert forfatter, først og fremst av barnebøker. Hun har også skrevet for flere engelske aviser, samt det engelske livsstilsmagasinet Tatler.
Dahls forhold til skuespilleren Julian Holloway førte til en datter, modellen og forfatteren Sophie Dahl. Hun giftet seg med forretningsmannen James Kelly som hun fikk to barn med, Clover og Luke. Deretter giftet hun seg med forretningsmannen Patrick Donovan og fikk en sønn med ham, Ned. Hun bor i USA.
Robert Wells
Robert Henry Arthur Wells (født 7. april 1962 i Solna, Stockholms län) er en svensk komponist og pianist.
Oslo- og Akershushøgskolenes studentsamskipnad
Oslo- og Akershushøgskolenes studentsamskipnad (OAS) var én av Norges 25 studentsamskipnader og én av to i Oslo, frem til den ble innlemmet i Studentsamskipnaden i Oslo og Akershus i januar 2011. OAS ble etablert i 1989. Virksomheten var bestemt gjennom Lov om studentsamskipnader. OAS eiet, drev og tilbød bl.a. studentboliger, barnehageplasser, kantiner, bokhandel, helsestasjon og andre servicefunksjoner for studentene. OAS dekket velferdsbehovene til vel 18 500 studenter ved 16 utdanningsinstitusjoner i Oslo og Akershus.
I desember 2009 besluttet styret i OAS å fusjonere med Studentsamskipnaden i Oslo (SiO), denne beslutningen ble tatt etter en lengre utredningsprosess og et tilsvarende styrevedtak i SiO.
Studentstyrt
Det er studentene som har mest å si for styringen av studentsamskipnadene. Studentene har flertall i samskipnadenes øverste styre, som bl.a. fastsetter semesteravgiften og hvilke tilbud samskipnaden skal ha til sine studenter. Studentrepresentantene i styret velges av studentdemokratiet ved lærestedene. I tillegg består styret av representanter fra utdanningsinstitusjonene og de ansatte i studentsamskipnaden.
Studentsamskipnadenes tilbud er finansiert gjennom direktebetaling for enkelte tjenester, støtte fra utdanningsinstitusjonene, inntekter fra studentsamskipnadenes forretningsdrift, statsstøtte og semesteravgift.
Gummibåt
Gummibåt brukes som en fellesbetegnelse på oppblåsbare båter laget i kunststoff. Selv om andre og bedre materialer enn gummi brukes i dag, henger det opprinnelige navnet igjen. Gummibåter er populære som lettbåt og livbåt for mindre lystbåter og fritidsbåter.
Validus
Validus Engros AS er et norsk konsernselskap som eier en rekke selskaper og merkevarer innen helsekost, toll- og avgiftsfri handel og kosmetikk. Selskapet var tidligere eid av Terje Stykket og NorgesGruppen ASA. Konsernet omsetter for vel 4 milliarder kroner (2009). Virksomheten ble startet i 1960 som et familieid engrosselskap, gikk inn i helsekostmarkedet i 1994 og hadde på et tidspunkt 3 500 ansatte.
Validus eide kjedene Estetique Danmark, Parfymelle og VITA. Esthetique Norge er solgt til den svenske Åhlénsgruppen.
Alternativ mat as er et heleid selskap som importerer og distribuerer økologiske og fairtrade-merkede produkter til helsekost, dagligvare og storhusholdninger. Selskapet hadde ved starten 2 produkter i sortimentet. Dette er i dag (2011) økt til 1 600. Etter konkursen i Helios har Alternativ mat overtatt dette selskapets økologiske sortiment.
Validus eier 52% av det svenske selskapet Bringwell, 50% av Travel Retail Norway og 48% av VAMI.
Travel Retail Norway driver tre butikker på Oslo lufthavn Gardermoen og har også kontrakt med Avinor om drift av avgiftsfributikker på flyplassene ved Stavanger, Bergen, Trondheim og Kristiansand frem til 2017.
Kaptein Sabeltann og skatten i Kjuttaviga
Kaptein Sabeltann og Skatten i Kjuttaviga er en barne- og familiemusikal med tekst og musikk av Terje Formoe. Den ble vist som utendørs sommerforestilling i Kristiansand Dyrepark i 1990, 1991, 1992 og 1993, og er den første forestillingen om Formoes sjørøverfigur Kaptein Sabeltann. Formoe spilte selv hovedrollen, blant annet mot dattera Janne Formoe i rollen som sørlandsjenta Sunniva. Stykket og musikken derfra ble en stor kommersiell suksess og begynnelsen på flere populære forestillinger, historier, musikkutgivelser, bøker og andre spin-off-produkter om Kaptein Sabeltann.
En av forestillingene i 1992 ble filmet og vist på NRK i januar 1993. Den ble også utgitt på video.
Den ble utgitt på lydkassett i 1991, CD i 1992 og LP i 2022.
Senere oppsetninger
I sesongene 1998 og 1999 ble forestillingen satt opp igjen, men som en sammenslåing med den andre forestillingen Kaptein Sabeltann og hemmeligheten i Kjuttaviga inkludert. I denne forestillingen var det noe annerledes scenerekvisitter enn i de originale forestillingene. Sceneområdet i Kjuttaviga ble noe ombygd da Terje Formoe og Sabeltann-konseptet spilte forestillinger på Hvalstrand i Asker i sesongen 1995, da det var brudd mellom Terje og Dyreparken. Sceneområdet i sesongene 1998 og under 10-årsjubileet til Sabeltann i 1999, var så å si det samme som sesongene 1996 og 1997 da Kaptein Sabeltann og jakten på den magiske diamant ble spilt, bare at husene ble malt røde og hvite til sesongene 1998 og 1999. Hengebroene fra forrige forestilling var også en del av rekvisittene som ble brukt under forestillingen. Sjømannen Rubens båt, under navnet Gorine, var en ekte båt som lå ved bryggen, i stedet for en rekvisitt formet som en båt, som i de opprinnelige forestillingene fra tidlig 90-tall. I andre halvdel av forestillingen, ble to nye figurer også introdusert. Odin og Benjamin Pirat. Hele forestillingen ble avsluttet med at Sjømannen Ruben og Kaptein Sabeltann dukket opp på scenen, og Ruben la et stort sort teppe over Sabeltann, etterfulgt av at Sabeltann ble "tryllet bort" i røyk og kanondrønn. Deretter kunne Sabeltanns latter høres over hele Kjuttaviga, og flere personer utkledd som Sabeltann dukket opp, rundt om på sceneområdet, blant publikum osv., og kanondrønn og Sabeltanns latter kunne høres, før den "ekte" Sabeltann i Formoes skikkelse, til slutt dukket opp ute på Den Sorte Dame, for så å synge 'Jeg kommer alltid tilbake', som var den nye sangen og singelen utgitt av Terje Formoe i 1998, som en del av Sabeltann-konseptet, før Sabeltann seilte avsted fra Kjuttaviga.
Handling
Kaptein Sabeltann, Kongen på de syv hav lukter gull. Lukten kommer fra den lille idylliske plassen kalt Kjuttaviga. Der bor Tante Bassa og Sjømannen Ruben sammen med vesle Sunniva. En dag kommer Sunniva tilbake etter å ha badet ved Fantomas, Grusomme Gabriels gamle skip som grunnstøtte i lagunen 22. april i 1864. (Årstallet refereres opprinnelig til i forestillingen som "for 126 år siden", men med utgangspunkt i at første forestilling er spilt i 1990 er det lett å regne 126 år tilbake.) Ombord på den 100 år gamle skuta finner Sunniva et gammelt kart. Hun løper tilbake til Kjuttaviga for å fortelle det til Ruben. Imens Sunniva og Ruben studerer kartet litt nøyere på en tønne ved Gorine, Rubens båt, har Pinky, en av Kaptein Sabeltanns menn, også kalt «verdens yngste sjørøver» sneket seg ombord på Gorine. Nå ligger han på baugsprydet til båten og får med seg hver minste detalj av kartet. Han blir til slutt jagd bort fra Kjuttaviga etter å ha prøvd å stjele kartet fra Sunniva. Tante Bassa er engstelig og redd for at den lille sjørøvergutten vil fortelle Kaptein Sabeltann om skattekartet og at skal bli sjørøverangrep. Natta faller på og en robåt kan bli sett i mørket. Det er Pinky som kommer tilbake med Pelle Pirat, en annen av Kaptein Sabeltanns menn. De er sendt for å hente skattekartet fra Ruben. Pinky tror at kartet ligger under puten til Ruben. Derfor brukes Pelle som lokkemiddel og spør Ruben om han kan hjelpe ham å lete etter en pose med urter han skulle bringe til «sin syke mor». Mens de to leter etter posen har Pinky sneket seg inn bakdøra på huset til Ruben. Pinky gir et tegn til Pelle om at kartet er funnet og nå gjelder det å komme seg unna så fort som mulig. Det går ikke lang tid før Ruben merker at kartet er borte. Dette vekker Sunniva og Tante Bassa og nå får Tante Bassa nesten hjertet i halsen. Dette var i hvert fall ikke det hun trengte. Nå er piratene på vei, men Ruben har en plan. Han husker hver detalj av kartet og nå skal han grave opp skatten og bytte den ut med noen gamle fiskesaker han har. Like før han er ferdig med å grave ned utstyret høres et stort smell. Det er Kaptein Sabeltann som kommer for å hente skatten. Når de har lagt til land gir Kongen på havet kartet til Pelle Pirat. Han sier at han ikke kan lese, og gir kartet videre til Pinky.
Medvirkende i sesongene 1990–1993
(også videoutgivelsen)
Videoutgivelse
I perioden 15. til 18. juli 1992 ble forestillingen filmet. Denne forestillingen er på 45 minutter og ble sendt på NRK i januar 1993. Den ble også utgitt på video (1993). Roald Øyen var prosjektleder, mens Nandor Hamza hadde ansvaret for fjernsynsregi.
Lydbok
Forestillingen ble utgitt på MC i 1991, CD i 1992 og LP I 2022, og inneholder en rekke sanger. De to første utgivelsene ble utgitt av Grappa Musikkforlag og den siste ble utgitt av Christer Falcks prosjekt Norske Albumklassikere.
Studentsamskipnaden i Molde
Studentsamskipnaden i Molde (SiMolde) er en av Norges studentsamskipnader. SiMolde dekker velferdsbehovene til vel 1 500 studenter ved Høgskolen i Molde og Folkeuniversitetet i Møre og Romsdal. Før 1. august 2013 var navnet Studentsamskipnaden for Romsdal og Nordmøre.
SiMoldes øverste organ er styret bestående av fire studentrepresentanter (inkludert styreleder), to høgskolerepresentanter og en ansattrepresentant.
Pergidae
Pergidae er en delgruppe av Tenthredinoidea som hører til blant plantevepsene. Larvene lever av å gnage på bladene av ulike planter. De voksne er predatore. Utviklingen tar normalt ett år. Litt forenklet sett fyller de den nisjen i Australia som er fylt av familien Tenthredinidae i resten av verden.
Utseende
Pergidae er kraftig bygde plantevepser, de er mellom 4 og 25 millimeter lange. Bakkroppen er noe mer avrundet (butt), enn hva som er vanlig hos andre grupper av plantevepser.
Det som skiller Pergidae-artene fra de andre familiegruppen av plantevepser er det noe reduserte årenettet i framvingene. Radial-cellen (R) har ingen trverribbe. Bakvingene mangler både median-cellen og analcellen. Anal-cellen i framvingene mangler hos mange av artene, men ikke hos riktig alle.
Antennene er trådformet og har fra 4 til 25 ledd. Generelt har hanner en mer kamformet antenne enn hunner. Noen av artene, som i delgruppen Perginae, har små kølleformede utvidelser, ytterst på antennene.
Larvene kan produsere kjemiske stoffer som gir beskyttelse mot mot å bli spist av eventuelle predatore.
Levevis
Hunnen legger eggene på næringsplanten, som for mange arter er planter i slekten eukalyptus (Eucalyptus). Hun skjærer et snitt i bladet, hvor hun plasserer egget. Bladet lukker seg omkring egget, som er beskyttet mot predatorer og dårlig vær. Larvene lever som plantespisere. Et unntak er noen få arter i Australia som minerer i blader av eukalyptus.
Skadedyr
Enkelte arter opptrer som skadedyr. I Australia regnes Perga dorsalis som et alvorlig skadedyr på eukalyptus.
Systematisk inndeling
Pergidae er i tradisjonell systematikk plassert i gruppen plantevepser, men denne regnes som en parafyletisk gruppe. Det vil si at gruppen Pamphilioidea er søstergruppene til stilkvepsene, slik at stilkveps stammer fra treveps.
15. serierunde i Tippeligaen 2009
15. serierunde i Tippeligaen 2009 startet onsdag 24. juni med seks kamper, fem kamper klokken 19:00 og én kamp klokken 21:15. Runden ble avsluttet torsdag 25. juni med to kamper, én kamp klokken 19:00 og én kamp klokken 21:00.
Gradskive
En gradskive eller transportør er som regel en flat måleskive i plast, tre eller metall, brukt til å måle og tegne vinkler. Skiven er som regel formet som en halv- eller en helsirkel, og denne sirkelen er delt inn med graderinger i en vinkelenhet, som for eksempel grader, gon eller radianer.
I klassisk geometri tillater en kun hjelpemidlene passer og linjal, og bruk av transportør til å tegne vinkler er ikke godkjent.
Til bruk i navigasjon finnes transportører som en spesialtilvirket triangelformet gradskive.
Noen gradskiver har også en linjalfunksjon, for eksempel med milli- og centimeterskala.
10,000 BC
10,000 BC er en amerikansk eventyrfilm fra 2008 satt til forhistorisk tid. Filmen er regissert av Roland Emmerich og har Camilla Belle og Steven Strait i hovedrollene.
Filmen innbakte $270 millioner på verdensbasis, mot et produksjonsbudsjett på $105 millioner. Den fikk hard medfart av filmanmelderne.
Handling
Handlingen handler om den unge jegeren D'Leh (Steven Strait) som finner sin utkårede, den vakre Evolet (Camilla Belle). Ungjenta blir kidnappet av skumle krigsherrer i et fiendtlig rike, og D'Leh må mobilisere en gruppe jegere som kan følge kidnapperne for å redde henne tilbake. D'Leh og hans jegere må ikke bare kjempe mot forhistoriske rovdyr som sabeltanntigere og mammut, de må også kjempe mot tyranniske ledere og andre dyr og mennesker. Etter hvert slutter flere seg til den lille gruppen, og det endelige slaget blir større enn noen hadde trodd på forhånd.
Produksjon
Regissør Roland Emmerich og komponist Harald Kloser skrev opprinnelig et manus for 10,000 BC. Når prosjektet fikk grønt lys fra Columbia Pictures, begynte forfatter John Orloff å arbeide på et nytt utkast, basert på det originale skriptet. Columbia Pictures, under Sony Pictures Entertainment, droppet prosjektet på grunn av et svært travel kalender, og Warner Bros. tok over prosjektet. Manuset gikk igjennom nok en revisjon sammen med Matthew Sand og en endelig utgave ble laget sammen med Robert Rodat.
Emmerich begynte å lete etter skuespillere til filmen sent i oktober 2005. I februar 2006 ble Camilla Belle og Steven Strait annonsert som hovedrolleinnehaverne i filmen, med Strait som mamutt-jegeren og Belle som hans kjæreste. Emmerich følte at å engasjere kjente skuespillere til filmen, ville sørge for en mindre realistisk prehistorisk setting. «Hvis en skuespiller som, f.eks Jake Gyllenhaal dukket opp i en slik film, ville alle si 'What's that?'», forklarte han. Ukjente skuespillere hjalp også med å holde budsjettet nede.
Produksjonen begynte våren 2006 i Sør-Afrika og Namibia. Filming skjedde også på Sørøya av New Zealand og i Thailand. Før filmingen begynte, hadde produksjonen brukt 18 måneder på å produsere datagenererte bilder. To firmaer gjenskapte forhistoriske dyr. For å redusere tiden (det tok 16 timer å lage et bilde) var 50% av dyremodellenes pels fjernet.
Lough
Lough eller loch er et keltisk ord for en innsjø på de britiske øyer og i Irland, mens en sea lough eller sea loch kan betegne et innløp fra havet, en elvemunning, bukt, vik eller fjord. Skrivemåten lough benyttes på skotsk-gælisk, skotsk og irsk, det er beslektet med manx lough, kornisk logh, og walisisk llwch.
North Battleford gasskraftverk
North Battleford gasskraftverk er et varmekraftverk under bygging ved North Battleford i Saskatchewan i Canada. Det får en installert produksjonskapasitet på 260 MW, fordelt på en gassturbiner med kogenerasjon, og en dampturbin. Brenseltypen blir naturgass. Kraftverkets utbygging startet i juni 2010 og anlegget skal stå ferdig i 2013. Eier og utbygger er selskapet Northland Power.
Lough
Etymologi
Ordet loch kommer fra gælisk (irsk-gælisk og skotsk-gælisk) og er beslektet med gammelirsk loch («vannmasse, innsjø», bretonsk lagen, anglo-keltisk lough, og tatt inn i gammel northumbrisk som luh. Det finnes også i et walisisk ord for innsjø, llwch (flertall llychau), enten lånt fra gælisk, eller arvet fra *lokku, en geminert (identiske tilstøtende talelyder) form fra urkeltisk *loku.
Ordet går tilbake til urindoeuropeisk *lókus («innsjø, basseng») og er beslektet med latin lacus («innsjø, dam»), og således også det engelske ordet lake («innsjø»), som kommer fra gammelfransk lack og direkte fra latinske lacus, men har den samme forhistoriske kilde som skapte gæliske loch/lough, som i seg selv ble tatt opp i engelsk på 1300-tallet som tilleggsord. Engelske lake var en germansk form av det urindoeuropeisk rotordet som ga angelsaksiske lacu («bekk, basseng, dam») og norrøne lögr («sjø, vann»). Det er svært svake spor av det i norsk og norske stedsnavn: Loga er en gård i Flekkefjord kommune, fra norrønt *Lókar, antagelig tilsvarende nynorske lok, «stille, noe grunt vann». Det finnes også tre sammenhengende vann kalt Løgan. I tillegg finnes Lågen, delnavn på tre elver i Norge, som er avledet fra norrønt lǫgr, «stillestående, rennende vann».
På walisisk, det som tilsvarer lo er lu på gammelwalisisk og llw på mellomwalisisk, slik som i dagens walisiske stedsnavn Llanllwchaiarn, Llwchwr, Llyn Cwm Llwch, Amlwch, Maesllwch, og goidelske lo ble tatt inn i skotsk-gælisk ved gradvis utskifting av brittonisk ortografi med goidelsk ortografi i Skottland.
Mange loughs i Nord-England har også tidligere blitt kalt «meres» (et nordengelsk dialektord for lake og et arkaisk standardengelsk ord som betyr «en innsjø som er bred i forhold til dybden») som Black Lough i Northumberland. Imidlertid er referanse til sistnevnte som loughs (initial med små bokstaver), snarere enn som innsjøer, viker og videre, er uvanlig.
Noen innsjøer i Sør-Skottland har en brittonisk snarere enn en goidelske etymologi, slik som Loch Ryan hvor gæliske loch har erstattet en kumbrisk ekvivalent av walisisk llwch. Det samme er kanskje tilfellet for vannforekomster i Nord-England navngitt med «Low» eller «Lough», eller på annen måte representerer det et lån av det brittonisk ordet til den northumbriske dialekten av angelsaksisk.
Lough i Irland
Nesten alle innsjøer og vann på Irland blir kalt «lough» på den angliserte formen. Lough Neagh i Ulster er den største innsjøen på De britiske øyer. De tre innsjøene langs elva Shannon er Lough Allen, Lough Ree og Lough Derg. Den øvre og nedre Lough Erne er to etterfølgende innsjøer i Fermanagh, et område som ofte ble kalt «Innsjødistriktet på Irland.
Av Sea loughs finner man blant annet Lough Swilly og Lough Foyle.
I USA
I USA er havnen Pearl Harbor, på sørkysten av Oahu, den viktigste øya i Hawaii, er en av et kompleks av havinnløp. Flere er navngitt som innsjøer, blant annet South East Loch, Merry Loch, East Loch, Middle Loch og West Loch.
Loch Raven Reservoir er et reservoar i Baltimore County, Maryland.
I etternavn
Lough er i seg selv også et irsk etternavn, og inngår i flere forskjellige former, som Loughan, Lougheed, Loughlin, Loughman, Loughnan, Loughnane, Loughney, Loughran og Loughrey. Lough i irske etternavn kan uttales på mange forskjellige måter: law, loch, low, lowe, loth. Dette fordi ordet lough inneholder firebokstavskombinasjonen ough, som kan uttales på opptil ti forskjellige måter i britisk engelsk.
Hemmesta
Hemmesta er et tettsted i Värmdö kommune i Stockholms län i landskapet Uppland i Sverige. I 2010 hadde tettstedet 5 240 innbyggere.
Hemmesta ligger på vestsiden av øya Värmdö, cirka sju kilometer øst for kommunesenteret Gustavsberg. Tettstedet har et lite sentrum bestående av en del butikker og serveringssteder. Det finnes også en aktiv friidrettsforening i Hemmesta.
Khaniá kraftverk
Khaniá kraftverk er et varmekraftverk ved Khaniá på Kreta i Hellas. Det har en installert produksjonskapasitet på 120 MW, fordelt på 2 gassturbiner. Brenseltypen er hovedsakelig fyringsolje. Kraftverket ble påbegynt i 1995 og stod ferdig i 1998. Eier og operatør er selskapet ATCO Power.
Brageteatret
Brageteatret er et norsk regionteater som eies av Drammen kommune og Buskerud fylkeskommune og holder til på Union Scene i Drammen. Brageteatret er et turnéteater og har bl.a. ansvaret for scenekunsttilbudet i Den kulturelle skolesekken i Buskerud.
Brageprisen
I 2010 ble Brageteatret tildelt Heddaprisen for Før det ringer av Liv Heløe i kategorien beste barn- og ungdomsforestilling og i 2015 for Trollmannen fra Oz.
Belgia under Sommer-OL 1976
Belgia under Sommer-OL 1976. 101 sportsutøvere, syttifem menn og tjueseks kvinner fra Belgia, deltok i seksten sporter under Sommer-OL 1976 i Montréal. Belgia kom på 28.-plass med tre sølv- og tre bronsemedaljer. Friidrettsutøveren Gaston Roelants var Belgias flaggbærer under åpningsseremonien.
Varangeren
Initiativtaker og styreleder var Torbjørn Nordgård. Nordgård er også styreleder i Østhavet i Vardø og nestleder i styret i Sør-Varanger Avis i Kirkenes. Varangeren ble trykket hos Sør-Varanger Avis, som også var med på eiersiden, sammen med avisa Østhavet og lokalt næringsliv i Vadsø. Varangeren opphørte i juni 2012 etter å ha slitt økonomisk lenge på grunn av lave annonseinntekter.
Opplag
Bekreftede netto opplagstall fra Norsk Opplagskontroll og Landslaget for Lokalaviser.
Liste over ordførere i Gildeskål
Liste over ordførere i Gildeskål kommune i Nordland.
Operasjon Chastise
Operasjon Chastise var det offisielle navnet for Royal Air Forces angrep på tyske demninger 17. mai 1943. Angrepet ble utført av No. 617 Squadron som senere ble kjent under navnet Dam busters.
Bakgrunn for operasjonen
Operasjonen ble planlagt rundt en ny bombe designet av Barnes Wallis. Bomben ble sluppet fra 9 meters høyde og ved en spesiell vinkel, dette gjorde at bomben spratt på vannoverflaten, på denne måten kunne man ramme demningen fra siden, der den var svakest.
For operasjonen ble det opprettet en ny skvadron, ledet av veteranen Guy Gibson. Dessuten ble en rekke Avro Lancaster bombefly modifisert til oppgaven, blant annet ble større deler av pansringen og midtskytteren fjernet.
Målene var tre demninger i Ruhrområdet, Möhne, Sorpe og Eder. Ødeleggelsene av disse demningene ville medføre tap av strøm og vann for et av Tysklands viktigste industriområder.
Oppsummering
Vannmassene fra de ødelagte demningene forårsaket store skader i Ruhr-området, 1294 mennesker døde (blant dem 749 ukrainske krigsfanger fra en krigsfangeleir like nedenfor demningen). Sprengningen av demningene fikk ikke den ønskede langtidseffekten, etter en måned var strømnettet og vannforsyningen oppe igjen. Men aksjonen hadde en effekt for de alliertes moral.
Phyllis Neilson-Terry
Phyllis Neilson Terry eller Neilson-Terry (født 1892, død 1977) var en engelsk skuespiller.
Niels Schultz
Niels Stockfleth Schultz (født 14. mars 1780 i Krødsherad, død 30. mai 1832 på Rikshospitalet i Kristiania) var prest i Trondheim, stortingsrepresentant og stortingspresident. Schultz var prestesønn og vokste opp i Krødsherad og Sigdal. Han ble i 1799 student fra katedralskolen i Kristiania og tre år senere cand. theol. i København. Under oppholdet deltok han i forsvaret av København i 1801 og 1807. Etter eksamen studerte han videre, var timelærer og skrev bøker, blant annet en Praktisk engelsk Sproglære. I 1804 reiste han i Tyskland, blant annet i Berlin.
I 1809 ble Schultz utnevnt til kapellan i Vår Frue kirke i Trondheim, en stilling han hadde til sin død. Han engasjerte seg i skoleverket og i andre oppgaver i byen, blant annet ved etableringen av Trondhjems Sparebank i 1882. 1829-32 var han preses i Det Kongelige Norske Videnskabers Selskab.
Phyllis Neilson-Terry
Hun var født i London som datteren av Julia Neilson og Fred Terry. Hun gjorde sin første framføring på scenen i Henry of Navarre (1909), og spilte rollen som Viola i Twelfth Night at the Haymarket i 1910. Hun hadde siden en rekke hovedroller i Shakespeare-stykker og i en nyoppsetting av London Assurance (1913). Hun fikk stor suksess i New York i USA i 1915 med Trilby hvor hun hadde hovedrollen.
Niels Schultz
Schultz var representant for Trondheim på det overordentlige storting 1814, på Stortinget 1815–16, 1818, 1824, 1827 og 1828. I 1814 var han medlem av fullmaktskomiteen og underhandlingskomiteen, 1815–16 blant annet medlem av kirkekomiteen. På Stortinget 1818 var president og visepresident i Odelstinget. Han var også formann i protokollkomiteen, og sekretær i komiteen om inskripsjonen på kongekronen og i komiteen om lærde skoler. I 1824 var han visepresident i Odelstinget, og i 1827 president og visepresident i Stortinget. Både i 1824, 1827 og 1828 var han medlem av valgkomiteen og fullmaktskomiteen. I 1828 var han med i komiteen om 17. mai.
Phyllis Neilson-Terry
Hun var skuespiller i mer enn 50 år.
Niels Schultz
Som politiker var han patriot, og skrev en egen sang til Grunnloven.
Han etterlot seg ingen egne barn, men han og hans danskfødte kone Anne Louise Frederikke Rohleder hadde 7 fosterbarn. Stortingsrepresentantene reiste et minne på hans grav i 1833. I 1846 ble Schultz gate oppkalt etter ham i Trondheim, mens Schultz' gate i Oslo ble oppkalt etter ham i 1879.
Arp 302
Arp 302, UGC 9618 eller VV 340 er et par vekselvirkende galakser som ligger rundt 450 millioner lysår unna jorden i stjernebildet Bjørnevokteren. Begge galaksene er svært gassrike og de er i en tidlig fase av sammensmeltingsprossesen. Enorme mengder infrarød stråling blir sendt ut fra gassen til massive stjerner som blir dannet i samme tempo som i de mest kraftige områdene som danner kjempestjerner i Melkeveien.
Dialog for fred
Dialog for fred er en norsk stiftelse startet av den norsk-pakistanske høyrepolitikeren Aamir Javed Sheikh, som fungerer som daglig leder for stiftelsen. Stiftelsen Dialog for freds uttalte formål er å virke for fred og forsoning i konfliktområder og fremme respekten for menneskerettigheter internasjonalt. Etter invitasjon fra Palestinas president Mahmoud Abbas reiste Kåre Willoch og Aamir J. Sheikh til Midtøsten i perioden 6. – 10. juni 2011 for å diskutere fredelige veier til to stater i området.
Ifølge Brønnøysundregistrene driver stiftelsen «interkulturell og interreligiøs kontakt basert på universelle menneskerettigheter».
Stiftelsen meldte i 2014 at de ønsket å overta tomten til Munchmuseet på Tøyen når museet ville flyttes til Bjørvika i 2019, for å bygge et muslimsk kulturmuseum med et uttalt mål om å skape mer forståelse mellom religionene. Sheikh understreket at museet og kultursenteret skulle være nøytralt og skulle drives av stiftelsen uten ekstern innblanding. Det skulle hete Muslimsk kulturmuseum. Sheikh ville reise til muslimske land sammen med Kjell Magne Bondevik for å samle inn penger. Bondevik hevdet det ville være bra for Oslo og Norge å få et muslimsk museum og kultursenter som på en pedagogisk måte kan forklare om islam og islams historie fordi han mener det er så mange vrangforestillinger om islam i vår tid på grunn av muslimske ekstremister som ødelegger for andre muslimer.
Den norske avisen Dagbladet avslørte høsten 2021 hvordan stiftelsen har mottatt 12,8 millioner kroner fra den regimetilknyttede, muslimske organisasjon i Saudi-Arabia, Muslim World League. Dagbladets dokumentasjon viste at Dialog for fred videreførte 1,4 millioner kroner til Kjell Magne Bondevik og 5,4 millioner kroner til Bondeviks organisasjon Oslosenteret. Sheikh og Bondevik hevder Muslim World League er en internasjonal, uavhengig organisasjon. Saudi-Arabias ambassade i Oslo bekreftet imidlertid at Muslim World League finansieres via et fond underlagt saudiarabiske myndigheter. Det norske utenriksdepartementet og internasjonale eksperter med Saudi-Arabia og Muslim World League som spesialfelt, bestrider også at Muslim World League er uavhengig. De hevder organisasjonen i stor grad er finansiert av og tilknyttet saudiarabiske myndigheter. Ifølge menneskerettighetsorganisasjonen Amnesty International er det godt kjent at Saudi-Arabia har et svært problematisk rulleblad når det gjelder respekt for menneskerettigheter. Få dager etter at Bondevik mottok pengene, skaffet han Muslim World Leagues leder et møte med partikollega og barne- og familieminister Kjell Ingolf Ropstad, mens Sheikh fikk statsminister Erna Solberg til å åpne en konferanse med Muslim World League. Avsløringene vekket sterke reaksjoner blant norske politikere.
Lederen av Muslim World League, Mohammad Al-Issa, som er tidligere justisminister i Saudi-Arabia, var en av tre religiøse ledere Aamir J. Sheikh i 2021 annonserte ville bli tildelt den årlige «Brobyggerprisen». Prisen deles ut av en organisasjon kalt 14. august-komiteen, som ble opprettet av Aamir J. Sheikh i 2003, for å markere Pakistans nasjonaldag, som er den 14. august.
I juni 2022 avslørte Dagbladet at Dialog for fred og 14. august-komiteen er under etterforskning av politiet etter at Skatteetaten varslet om mulige uregelmessigheter.
Styre
Dialog for freds styre består i 2022 av følgende personer:
Richie Hayward
Richie Hayward (født 6. februar 1946, død 12. august 2010) var en amerikansk musiker. Han er mest kjent for å være en av grunnleggerne av og trommeslager i den amerikanske gruppen Little Feat. Han har opptrådt med flere musikere og også jobbet som studiomusiker.
Cormac Murphy-O’Connor
Bakgrunn
Murphy-O'Connor var et av fem barn. To av hans brødre ble også prester. Foreldrene var George og Ellen Murphy-O'Connor. De hadde emigrert fra County Cork i Irland før første verdenskrig og giftet seg i 1921.
Han ble utdannet ved Prior Park College i Bath og fikk presteutdannelse mellom 1950 og 1956 som alumne ved Venerable English College i Roma og student i filosofi og katolsk teologi ved Det pavelige universitet Gregoriana.
Prest
Den 28. oktober 1956 ble han presteviet. Deretter arbeidet han i menigheter i Portsmouth og Fareham.
I 1966 ble Murphy-O'Connor sekretær og kapellan for biskopen av Portsmouth, Derek Worlock, som senere ble erkebiskop av Liverpool. I september 1970 ble han menighetsprest i Portswood (Southampton). Kort tid etter, mot slutten av 1971, ble han kalt til Roma som rektor for Venerable English College.
Biskop
Den 21. desember 1977 ble Murphy-O'Connor ordinert til biskop av det katolske bispedømmet Arundel and Brighton. Han fikk verv i nettverket for europeiske katolsk biskoper, og var blant annet aktiv på økumenikkens område. Fra 1982 til 2000 var han medformann for Den internasjonale anglikanske–romerskkatolske kommisjon (ARCIC).
Bow Wow Wow
Bow Wow Wow er et New Wave band som hadde Malcolm McLaren som impresario. Bandet ble etablert i 1980.
Cormac Murphy-O’Connor
Erkebiskop
Murphy-O'Connor ble den 22. mars 2000 erkebiskop av Westminster, og i november samme år ble han valgt til formann for Den katolske bispekonferanse for England og Wales.
Bow Wow Wow
Bandet vakte oppsikt bl.a. fordi forsangeren Annabella Lwin lot seg avbilde naken på debutalbummet ''See Jungle! See Jungle! Go Join Your Gang, Yeah. City All Over! Go Ape Crazy''. Coveret spilte opp til Édouard Manets «Le Déjeuner sur l’herbe».
Cormac Murphy-O’Connor
Erkebiskop
Murphy-O'Connor deltok fra 2001 i en gruppe likesinnede prelater som møttes årlig i januar fra 1995 til 2006 i Sankt Gallen i Sveits for å diskutere reformer med hensyn til utnevnelsen av biskoper, kollegialitet, bispekonferansene, pavens primat, og seksualmoral; de var ikke enige i alt og ethvert men de delte den oppfatning at kardinal Joseph Ratzinger ikke var den slags kandidat de håpet å se valgt ved det neste pavevalget.
Kardinal
I februar 2001 ble han kreert til kardinal, med Santa Maria sopra Minerva som tittelkirke.
Han fratrådte embedet som erkebiskop av Westminster 3. april 2009.
Episkopalgenealogi
Hans episkopalgenealogi er:
Solsidan (Ekerö kommune)
Solsidan er et tettsted i Ekerö kommune i Stockholms län i landskapet Uppland i Sverige. I 2010 hadde tettstedet 349 innbyggere.
Rudolf II av Det tysk-romerske rike
Rudolf II av Habsburg (født 18. juli 1552 i Wien, død 20. januar 1612 i Praha) var en tysk-romersk keiser (1576), konge av Bøhmen (1575) og Ungarn (1572). Hans foreldre, Maximilian II av Østerrike og Maria av Spania var søskenbarn, begge av Habsburg-slekten.
Han regjerte Det hellige romerske rike (HRR) fra sin fars død 12. oktober 1576 til sin død 20. januar 1612.
Liv og virke
Rudolf var sønn av Maximilian II og Maria av Habsburg (datter av keiser Karl V), og bror til Matthias.
Sine første år tilbragte han ved keiser Ferdinand Is og keiser Maximilian IIs hoff. Den siste falt litt utenfor familiens rammer ved sin velvillighet overfor protestanter. Rudolf tok sterkt inntrykk av den kunsteriske atmosfære ved hoffet. For å holde Rudolf på avstand fra mulig protestantisk innflytelse presset særlig Filipp II på at han trenge tid borte fra farens hoff. Dermed kom han sammen med broren Ernst til det spanske hoff - der var de fra 1563 til 1571. Dette var ikke bare med tanke på den katolske oppdragelse, men også andre aspekter av familiepolitikk. Man ville dempe de spenninger som var begynt å gjøre seg gjeldende mellom habsburgernes østerrikske og spanske gren. Den hadde ført til gnisninger blant annet i Italia. Idet Filipp II på den tid ikke hadde noen mannlig arving - for Don Carlos ble ikke ansett som regjeringsdyktig - forelå muligheten av Rudolf måtte bli hans etterfølger. En annen grunn var at han var blitt forlovet med infantine Isabella Clara Eugenia.
Keiser
Keiser Rudolf residerte med forkjærlighet fra kongeborgen Pražský hrad i Praha. Keiser Rudolf hadde en levende interesse for kunst og vitenskap og også alkymi og astrologi, og hans hoff ble gjestet av noen av Europas ledende kunstnere og vitenskapsmenn, deriblant Adriaen de Vries, Tycho Brahe (som døde der i 1601), Johannes Kepler, Giuseppe Arcimboldo og John Dee.
Under hans regjeringstid raste den lange tyrkerkrig ( 1593 til 1606), og den gregorianske kalenderreform ble innført i riket.
Rudolf II, som aldri giftet seg, døde som en sinnssyk enstøing i Praha.
Borzești kraftverk
Borzești kraftverk er et varmekraftverk ved Onești i Romania. Det har en installert produksjonskapasitet på 655 MW, fordelt på syv generatorer og like mange dampturbiner. Brenseltypen er kull og naturgass. Kraftverket ble påbegynt i 1955 og sto ferdig i 1969.
Danilo Türk
Danilo Türk (født 19. februar 1952 i Maribor) er en slovensk jurist og diplomat. Han var fra 2007 til 2012 president i Slovenia.
Virke
Türk studerte ved Universitetet i Ljubljana og Universitetet i Beograd. I 1982 avla han doktorgrad i rettsvitenskap ved Universitetet i Ljubljana, der han også har hatt sin akademiske karriere, fra 1995 som professor i internasjonal rett.
Türk engasjerte tidlig i Amnesty International og var aktiv i saker om menneskerettighetsbrudd i Jugoslavia. I 1987 deltok han i etableringen av Slovenias menneskerettighetsråd.
I prosessen der Slovenia ble selvstendig fikk Türk diplomatiske oppgaver som sitt lands representant i forhold til FN, Europarådet og OSSE, og i organer som forberedte avviklingen av den jugoslaviske forbundsstaten. I 1992 ble han Slovenias FN-ambassadør og representerte blant annet sitt land som rullerende medlem av Sikkerhetsrådet. Han ble deretter assisterende generalsekretær for politiske saker under generalsekretær Kofi Annan.
I 2005 vendte Türk tilbake til Slovenia. Han gjenopptok arbeidet ved universitetet, før han i november 2007 ble valgt til president. Han ble innsatt i presidentembetet 22. desember 2007. Türk søkte gjenvalg i 2012, men presidentvalget ble vunnet av Borut Pahor.
Utmerkelser
I forbindelse med statsbesøk fra Norge ble Türk i 2011 tildelt storkors av St. Olavs Orden.
Leopoldsordenen
Det finnes også en
Våganavisa
Våganavisa er en ukeavis som utgis i Vågan i Nordland. Avisa kom ut første gang 1. november 2006.
Avisen eies av Polaris Media ASA. Et av landets ledende aviskonsern.
Daglig leder og ansvarlig redaktør er Anders Kristoffersen.
Avisen ble i 2009 kåret til Årets lokalavis av foreningen Landslaget for lokalaviser, LLA.
Våganavisa mottok også hederlig omtale i samme kategori i 2012 og 2013.
Avisen har i dag fem ansatte.
Opplag
Bekreftede netto opplagstall fra Norsk Opplagskontroll og Landslaget for Lokalaviser.
Lakei
Lakei har to betydninger:
Ordet stammer fra fransk, laquais, hentet fra spansk, lacayo, avledet fra tyrkisk, ulak (som betyr «bud», «kurer»).
Becontree Heath
Becontree Heath er et sted i Barking and Dagenham i London. Det er egentlig navnet på et åpent område, men brukes på større deler av postdistriktet RM8.
Barking and Dagenham Civic Centre, en stor vernet bygning (Grade II) designet i art deco-stil av Ernest Berry Webber i 1930-årene ligger i området. Det gjør også det tidligere rådhuset til distriktet Dagenham.
Fra busstasjonen går det ruter til Canning Town, Romford, Beckton, Dagenham, Rainham, Chadwell Heath og Gallows Corner.
Raoul Salan
Raoul Albin Louis Salan (født 10. juni 1899 i Roquecourbe i departementet Tarn i Frankrike, død 3. juli 1984 i Paris) var en offiser i den franske hær og den fjerde franske kommanderende general av Det franske ekspedisjonskorps i Det fjerne østen under den første indokinesiske krig. Salan var en av de fire generalene som organiserte kuppforsøket mot den franske regjeringen i 1961 og deretter opprettet den høyreekstreme nasjonalistbevegelsen Organisation de l'armée secrète (OAS).
Sundby
Sundby er et tettsted i Ekerö kommune i Stockholms län i landskapet Uppland i Sverige. I 2010 hadde tettstedet 270 innbyggere.
Raoul Salan
Bakgrunn
Etter våpenstillstanden tilhørte han inntil mai 1919 de franske okkupasjonsstyrker i det vestlige Tyskland (ententens okkupasjon av Rhinland).
Etter tilbakekomsten til Saint Cyr ble han den 21. september forfremmet til sekondløytnant (fransk: sous-lieutenant). Den 3. desember 1919 bar det tilbake til Tyskland og til tjeneste i et marokkansk regiment i Landau.
Mellomkrigstiden
Med 17. regiment av Tirailleurs sénégalais (RTS) ble han sendt til det franske mandatområdet Syria, og ble stasjonert ved grensen til Tyrkia. Den 11. september 1921 ble han forfremmet til løytnant og kort etter, den 21. oktober 1921, hardt skadet i en trefning.
Innerdalen landskapsvernområde
Innerdalen landskapsvernområde er et verneområde som ligger i Sunndal kommune i Møre og Romsdal fylke. Området ble opprettet i 1967 og var det første landskapsvernområdet i Norge. Vernereglene ble revidert i 1977, det kom da klart frem at formålet med vern av Innerdalen var å bevare et naturlandskap som på grunn av topografi, vassdrag og vegetasjon har betydelig rekreasjons og naturvitenskaplig verdi. Området har et areal på 73 km², og det strekker seg fra Ålvundeid i vest til Innerdalsporten og grensen mot Storlidalen (Oppdal), 25 kilometer lenger øst.
Raoul Salan
Mellomkrigstiden
Han lå på sykehus i Aleppo da den franske høykommissær slo ham til ridder i Æreslegionen. Etter sykehusopphold i Toulon og Val-de-Grâce i Paris ble han etter eget ønske den 2. januar 1924 sendt til Fransk Indokina. Med få og korte avbrekk tjenestegjorde han i Indokina til han kom tilbake til Frankrike den 8. april 1937.
Etter 1. september 1937 arbeidet han med etterretning for koloniministeriet i Paris. Salan giftet seg 14. mars 1939, familien fikk tre barn.
Innerdalen landskapsvernområde
Hytter
Ved Innerdalsvatnet (397 moh) ligger Renndølsetra, her blir det drevet tradisjonell seterdrift i tillegg til tilbys det overnatting. Litt lenger opp i Innerdalen har Kristiansund og Nordmøre Turistforening den selvbetjente turisthytten Innerdalshytta. Der ligger også Innerdal turisthytte som er privat, betjent hytte.
Raoul Salan
Annen verdenskrig
Etter utbruddet av andre verdenskrig ble han sendt på hemmelig oppdrag til Kairo og deretter til Khartoum, for å støtte den etiopiske motstand mot italienerne. Dette var før Italia hadde erklært Frankrike krig. I november 1939 vendte han tilbake til Paris og ble i januar 1940 major (fransk: chef de bataillon) i et koloniinfanteriregiment.
Under slaget om Frankrike i mai og juni 1940 var hans bataljon i kamp ved Somme. Salan mottok da ytterligere utmerkelser.
Det videre krigsforløp brakte Salan høsten og vinteren 1944 til Alsace, hvor han 25. desember 1944 ble brigadegeneral (fransk: général de brigade) og divisjonskommandant. Flere utmerkelser fulgte, som forfremmelse til kommandør av Æreslegionen. I Mulhouse traff han den 10. februar 1945 for første gang Charles de Gaulle. Han var i Donaueschingen da krigen ble avsluttet.
Etterkrigstiden
Han ble dømt til døden i sitt fravær, ble arrestert i 1962, men straffen ble omgjort til livstids fengsel. Han benådet og løslatt i 1968.
FR
FR, Fr, fR og fr kan bety:
Henri-André Laperrière
Henri-André Laperrière (født 12. juni 1925 i Québec, død 8. mars 2015) var en canadisk ishockeyspiller som deltok i de olympiske vinterleker 1948 i St. Moritz.
Laperriere ble olympisk mester i ishockey under vinter-OL 1948 iSt. Moritz. Han var med på det canadiske laget som vant turneringen foran Tsjekkoslovakia og Sveits.
Ishockeyturneringen ble avviklet som en enkeltserie med ni lag, der alle lagene møttes en gang. Både Canada og Tsjekkoslovakia vant sju kamper og spilte en uavgjort. Kampen mellom Canada og Tsjekkoslovakia endte 0-0 og begge lagene fikk 15 poeng. Canada vant serien på bedre målforskjell, +64 mål 69-5 mot Tsjekkoslovakias + 62 mål 80-18.
Laperriere ble verdensmester i ishockey i 1948, OL-turnering i St. Moritz var også det 15. verdensmesterskapet i ishockey.
Acadia nasjonalpark
Området har både fjell, kystlinje, skogkledte områder og innsjøer. I tillegg til Mount Desert Island, dekker også parken mye av øya Isle au Haut, som er en liten øy sørvest for Mount Desert Island, og deler av Baker Island. En del av Schoodic-halvøya på fastlandet er også en del av parken. Totalt består nasjonalparken av 123 km² på Mount Desert Island, 11 km² på Isle au Haut og 9,2 km² på Schoodic-halvøya.
I starten het parken Lafayette National Park, og ble den første nasjonalparken øst for Mississippielven. I 1929 ble navnet skiftet til Acadia.
Marit Mohn Westlake
Marit Mohn Westlake er deleier i skipspumpefirmaet Frank Mohn AS. Hun var i 2008 også styreleder i Framo Developments AS, som er den største eieren av Frank Mohn AS.
Marit Mohn Westlake er bosatt i London. Hun er søster til mangemilliardæren Trond Mohn.
Aros
Aros var en elv i J.R.R. Tolkiens fiktive verden Midgard. Aros lå i Beleriand og hadde sitt opphav i de nordre landene rundt Himring og den møtte elven Sirion ved Aelin-uial. Elva Aros danner den søndre grensen til skogriket Doriath.
Oterbekk
Oterbekk er en bygd og en grunnkrets på Nøtterøy i Færder kommune.
Det offisielle navnet på stedet var tidlig i det 20. århundre Oterbæk.
Parksidan
Parksidan er et tettsted i Ekerö kommune i Stockholms län i landskapet Uppland i Sverige. I 2010 hadde tettstedet 494 innbyggere.
Sentrifugalregulator
En sentrifulgregulator er et maskinelement som utnytter «sentrifugalkreftene» til å regulere turtallet til en maskin.
Sentrifugalregulatoren ble i 1788 innført av James Watt som et standardelement i alminnelig maskinbygging. James Watt benyttet sentrifugalregulatoren til å regulere sin forbedrede dampmaskin slik at den løp med nær konstant turtall. Dimensjoneringen av innsvingningsforløp, stabilitet og reguleringskarakteristikk dannet grunnlaget for den moderne, matematiske reguleringsteknikken. Tidligere var sentrifugalregulatoren benyttet i møller til samme formål. Forsatt brukes den i fordelere i bensinmotorer for å regulere fortenningen ved høyere turtall.
Buzău kraftverk
Buzău kraftverk er et varmekraftverk ved Buzău i Romania. Det har en installert produksjonskapasitet på 207 MW, fordelt på fem generatorer og like mange dampturbiner. Brenseltypen er kull, koks og naturgass. Kraftverket sto ferdig i 1967.
Sentrifugalregulator
Tyngdekraft som motkraft
De tidlige systemene, slik de ble benyttet på dampmaskiner, ble utformet som to lodd som roterte rundt en vertikal aksel. Regulatoren styrer dampmengden til sylinderne i maskinen. Ved start er dampventilen helt åpen og maskinen begynner å gå. Etter som turtallet øker, svinger loddene ut til siden for derved å gi større sentripetalkrefter til å balansere den økende rotasjonsavbøyningen. Via koblinger reduseres damptilførselen. Dette vil stille seg i balanse og maskinen går med nær konstant turtall. Dersom belastningen på maskinen tiltar, vil turtallet reduseres. Dette «oppdager» sentrifugalregulatoren og åpner for mer damp og turtallet øker igjen.
Fjær som motkraft
For å oppnå at regulatoren kunne plasseres fritt uten hensyntagen til noen orientering av en vertikal akse gikk en over til å benytte en fjær som motkraft.
Schwäbisch Gmünd
Schwäbisch Gmünd er en by i den tyske delstaten Baden-Württemberg, i det sydvestlige Tyskland.
Sentrifugalregulator
Fjær som motkraft
Eksempler:
Upper Boat Studios
Upper Boat Studios var et TV-studio styrt av BBC Wales og var plassert i Upper Boat, en landsby i utkanten av Pontypridd, Rhondda Cynon Taff i Wales. Studioet ble offisielt åpnet på 27. juli 2006 av Welsh Enterprise Minister Andrew Davies, for å produsere Doctor Who og dens spin-offs. Kantinen på utsiden var kalt 'Blue Box Cafe', en referanse til både dens utseende og til TARDISen
Nicolás de Jesús López Rodríguez
Nicolás de Jesús López Rodríguez (født 31. oktober 1936 i Barranca, Den dominikanske republikk) er en av Den katolske kirkes kardinaler og erkebiskop av Santo Domingo i Den dominikanske republikk.
Prest
Nicolás de Jesús López Rodríguez studerte filosofi og katolsk teologi ved Presteseminaret i Santo Domingo, og ble presteviet i 1961 i La Vega. Deretter virket han i menighetssjelesorgen. Ved siden av fortsatte han med fordypningsstudier, og ble etterhvert sendt til Roma der han spesialiserte seg innen pastoralsosiologi, sosialvietenskaper und kirkerett. Deretter fikk han forskjellige verv i forvaltningen av sitt hjembispedømme La Vega, og ble i 1970 generalvikar for dette bispedømmet.